Nicolae Cristescu a oferit un verdict despre posibila plecare a lui Victor Angelescu de la Rapid. Fostul acționar al giuleștenilor a dezvăluit că există posibilitatea ca Angelescu să se despartă de formația de sub Grant, în această vară.
Nicolae Cristescu a oferit declarații în contextul în care s-a zvonit că Victor Angelescu ar urma să-și vândă pachetul minoritar de acțiuni de la Rapid.
Nicolae Cristescu, verdict despre posibila plecare a lui Victor Angelescu de la Rapid
Cristescu ar regreta plecarea lui Victor Angelescu de la Rapid, având doar cuvinte de laudă la adresa sa. Fostul acționar al giuleștenilor a oferit declarații și despre Neil Lennon, fiind convins că acesta își va impune propriul stil la echipă.
„Nu prea mai sunt la curent cu ce s-a întâmplat la club, am fost ocupat cu alegerile, dar mi-ar părea rău să plece (n.r. – Angelescu) de la club. E un băiat bun și a făcut treabă la Rapid. N-am avut nicio discuție cu ei, dar există și această posibilitate. Probabil domnul Șucu își dorește să devină unic acționar. Nu am auzit de vreo discuție sau vreo ceartă între cei doi.
Sunt toate condițiile aici, domnul Șucu a oferit condiții. Noul antrenor vine cu o nouă mentalite, de învingător, susținem Rapid în continuare, dar și antrenorul. Eu cred că Neil Lennon va avea timp și își va impune stilul, mentalitatea. Depinde, însă, și cum va aborda discuțiile cu jucătorii. Toți (n.r. – jucătorii) își doresc să fie fotbaliști profesioniști, să joace bine, să iasă în evidență și, de ce nu, să prindă un transfer în străinătate”, a declarat Nicolae Cristescu, conform iamsport.ro.
Jucătorul care a refuzat un transfer la Rapid
Britanicii au dezvăluit cine este jucătorul care a refuzat un transfer la Rapid. Ross Graham, fundașul pe care Neil Lennon a pus ochii și a vrut să-l aducă în Giulești, a ales să spună pas unei mutări în Liga 1.
Ross Graham era o țintă a lui Neil Lennon, însă antrenorul s-a lovit de încă un refuz, după semnarea contractului cu Rapid, notează Daily Record. Fundașul central de 23 de ani a decis să continue în prima ligă din Scoția și și-a prelungit contractul cu Dundee United.
Stopperul scoțian a anunțat că își va prelungi contractul cu Dundee pe încă două sezoane, el fiind cel care a făcut anunțul oficial, mărturisind că nu a luat în calcul nicio altă variantă, în această vară.
Și Stephen Welsh a fost pe „radarul” lui Neil Lennon, însă antrenorul nord-irlandez al Rapidului a fost refuzat și de acesta. Scoțienii notează că giuleștenii și-au dorit să-l transfere pe fundașul de 24 de ani de la Celtic chiar și sub formă de împrumut, însă acesta nu și-a dorit să semneze cu formația de sub Grant și va continua la campioana Scoției.